Diari Oficial de la Generalitat Valenciana


Sumari del DOGV 8039, del 15-05-2017 (2017/3428)

Notificació de la sentència dictada en el procediment de modificació mesures número 000141/2015.
------------------------------------------------------------------------------------------------

### Dades del document

Número de DOGV
:   8039

Data del DOGV
:   15-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3428


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació mesures número 000141/2015. [2017/3428]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de modificació de mesures supòsit contenciós número 000141/2015, seguides a instàncies d'Ángela Yohanna Arias Valencia contra Julián Andrés Herrera Rodríguez, en situació de rebel·lia, en què, en data 7 de setembre de 2015, s'ha dictat la sentència que té la part dispositiva que diu així:  
  
«Dispositiva  
Estime la demanda interposada per Ángela Yohanna Arias Valencia contra Julián Andrés Herrera Rodríguez, en què ha sigut part el Ministeri Fiscal, i dispose la modificació de les mesures definitives que regeixen entre les parts en els apartats següents:  
  
- La filla menor, N. H. A., restarà subjecta a la pàtria potestat d'ambdós progenitors, i exercirà la guarda i custòdia del menor la seua mare, a qui atribuïsc en exclusiva l'exercici ordinari de la pàtria potestat mentre el seu progenitor residisca fora d'Espanya.  
- Julián Andrés Herrera Rodríguez podrà gaudir d'un règim de visites amb la seua filla de caps de setmana alterns, des del divendres, a les 19.00 hores, en què replegarà la menor al domicili de la mare, fins al diumenge, a les 19.00 hores, en què la tornarà. Durant els períodes de vacances escolars, la menor passarà la meitat del temps amb cada progenitor.  
- El Dia de la Mare, la menor romandrà amb la seua mare, i el Dia del Pare amb el seu pare.  
- El règim de visites quedarà en suspens mentre el progenitor es trobe fora d'Espanya.  
- Com a pensió alimentària en favor de la filla comuna, el pare lliurarà a la mare, en el compte corrent que ella designe, dins dels cinc primers dies del mes, la quantitat de 190 euros mensuals, que s'actualitzaran anualment d'acord amb les variacions que experimente l'índex general de preus de consum que publique l'Institut Nacional d'Estadística o organisme que el substituïsca.  
- Aniran a càrrec d'ambdós progenitors, a mitges, les despeses extraordinàries de la filla.  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, escrit en el qual s'adjuntarà el resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Julián Andrés Herrera Rodríguez, en situació de rebel·lia i parador ignorat, expedisc i firme aquest edicte.  
  
València, 25 d'abril de 2017.- La lletrada de l'Administració de justícia: Alicia Ordeig Rabadán.